
LECTORI BENEVOLO 



Concilium lnferorum a Torquato Tasso vivis coloribus 
depictum, quod ego in latinos hexametros versus transtuli , 
candide lector, tibi exhibeo. Difficile sane opus, arduumque 
laborem adivi; nam tartareum tyrannum, magnamque 
daemoniorum catervam ita graphice pingit, tantaque vi 
eundem stygium dominatorem inducit loqueotem pracla- 
rissimus noster poeta epicus, ut non solnm terrificam con- 
cionem per cuneos tenebricosos effusam videre, sed etiam 
verba humanis auribus non audienda audire putares. Quis 
igitur tale opus laboremque aggredietur quin pertimescat 
ne pulcherrima poesis in aliam linguam versa nervos ve- 
hemensque robur amiltat? Attamen non me deterruit limor 
ab opere incepto; quin imo vires animumque resumpsi hoc 
mente revolvens Propertii effatum : 

. . si deficiant vires, audacia certe 
Laus erit : in magnis ct voluisse sat est. 

Miraris fortasse, candide lector, me hanc sumpsisse in 
latinam linguam translationem : sed quamvis hoc nonnulli 
non landi, sed potius contemptui mihi sintdaturi, me tamen 
non poenitet quod elaboraverim versus eo sermone, quo 

locutus est olim populus orbis terrarum dominus , cujus 
nos sumus progenies , cuique nulla gens erit par, donec 
current annosi sidera mundi. 

Non me latet aliquos viros fucata eruditione tumidos, 
atque, adinstar Pythiae ex apollineo tripodedelirantis, qua- 
dam insania abreptos de omnibus ac singulis rebusoracula 
sententiasque proferre, atque eo deliramenti devenisse 
ut litteris latinis extrema fata portendant, linguamque lati- 
nam devoveant diris, utpote quae in tot cruciatus inge- 
nium adolescentulorum detorqueat, tempusque, quo nibil 
est in vita pretiosius, miserrime conterat. Sed qua?cum- 
que demum sint qua3 objiciant hi novae doctrina? asserto- 
res, ea semper fuit et est mea opinio nobilissimam esse 
linguam latinam, atque Italorum praesertim esse hujuslin- 
gua3 jura sarta tecta servare, latinommque auctorum scri- 
pta et inventa tueri haud aliter ac sanctam haereditatem a 
patribus acceptam quaB filiis et nepotibus sit rursus trans- 
mittenda. Quae est enim alia lingua, si graecam excipias, 
quae tot et tam praeclaros jactet auctores, qui sive soluta, 
sive numeris adstricta oratione tantam sapientiam com- 
plexi sint , atque tot thesauros litterarum ad nos usquetrans- 
missos nobis legaverit? Comoediam perpolitam M. Attius 
Plautus et P. Terentius, beroicum poema P. Virgilius Maro, 
P. Ovidius Naso, M. Annaeus Lucanus, et P. Papinius Statius 
nobis transmisere. Satyram vero, quod genus est poeseos 
admodum elegans, — quo poeta velindulget salibusetho- 
minum vitia socratica quadam ironia vellicat, vel amara bile 
exardescens perditos hominum mores perstringit aculea- 
tisque verbis coercet, — condidere latini, exemplaque in- 
signia nobis prodidere Q. Horatius Flaccus, A. Persius 
Flaccus, et Decimus Junius Juvenalis. Lyiicam quoque di- 
dacticamque poesin et elegiam nos Latini docuere. G. Va- 
lerius Catullus suavissima carmina lyrica, inter qua? di- 
gnum est quod memoretur epithalamium Pelei et Thetidos, 

edidit, Hora tius pulcherrimas odas cecinit, quibus, nu lli Grae- 
corum, Pindaro excepto, est secundus, Virgilius georgica 
poemata, Ovidius, A. Tibullus, Sextus Aurelius Propertias 
elegos versus suavi moestitia perfusos nobis legavere. Quid 
vero dicam de historia? Quid de eloquentia? Quid de phi- 
losophia? Nonne excellentem et perfectam historiam nos 
docuere C. Julius Caesar, C. Crispus Sallustius, Cornelius 
Nepos, Titus Livius et C. Cornelius Tacitus? Nonne M. 
Tullius Cicero nobis reliquit orationes cujuscumque gene- 
ris sive judicialis, sive demonstrativi, sive deliberativi? 
Nonne idem Cicero et Lucius Annaeus Seneca exquisitissi- 
mas doctrinas philosophicas praesertim academicas et stoi- 
cas locubravere et nobis- patefecere? Sed longior essem, si 
vellem omnes latinos scriptores recensere et eos quoque in 
medium proferre, qui scripserunt de grammatica, de juris- 
pnidentia, de re rustica, de re medica, de historia natu- 
rali, de architectura, de re militari atque de aliis artibus et 
scientiis. Hoc tantum adjiciam, latinos scriptores tantam 
doetrinam, tan taque exempla recte scribendi prodidisse ut 
luce meridiana clarius pateat eos quoque, quos Italia nostra 
veneratur summos poetas et oratores, Dantem Aligherium 
nempe, Petrarcam, Boccacciom, Politianum, Machiavellum, 
Ariostum, Casam, Segnerium, Alpheriom, Montium, Fu- 
sculum, Leopardium, aliosque egregios in lingoam latinam 
vehementer incubuisse, latinos aoctores diiirnanocturnaque 
manu versasse, neque alio fonte quam ex lingua latina 
uberrime bausisse. Sivero de utilitate hujus linguae disse- 
rere vellem et prsesertim eos recensere uberes fructus, qui in 
Italos redundarent ex fervidiore studio litterarum latina- 
rum, difficillimumsusciperemopus quod non brevi perfice- 
rem. Sufficiat bac in re afferre in medium verba doctissimi 
viri atque de litteris latinis praeclare meriti, qui ex suggesto 

Athenaei Taurinensis h»c proferebat : t id... penitus 

animis nostris iofixum ba^reat, Italos quidem universos de- 

cere avitam littnrarma latinarum ha3reditalem diligentissime 
conservare a quibus acerrimum judicinm, egregia civilis et 
militaris prudeotiaj documenta, postremo ingentes illi spiri- 
tus manant quibus italicum decus tueantur ; atmuito acrius 
DObis Subalpinis esse adnitendum, quibus italicse salutis et 
dignitatis praesidium apertissime a Superis est creditum et 
commissum (1) ». 

Quae cum ita sint, cum cordatioribus viris ego existimo 
linguam latinam enixius esse excolendam, nedum rejicien- 
dam: idcirco non me poenitet hos, quos tibi exhibeo , 
candide lector, hexametros latinos exarasse ; quin imo in 
animo mihi est, — modo fortuna non adversetur, neque 
typographici sumptus impedimento mihi sint quominus id 
perficiam — proferre in lucem opera grandiora latine con* 
scripta, qua3 jam incepi. 

Hoc etiam te esse adraonitum volo, benevole lector, me 
non curasse verbum reddere verbo; hujuscemodi enim 
translatio ad verbum, quae a sapientioribus omnino impro- 
batur, locutiones phrasesque Torquati vehementi vigore 
robustas enervasset, idearumque vim obtudisset. Te ad- 
precor etiam, quae tua humanitas est, ut hunc menm labo- 
rem quicumque sit aeqai bonique facias. Vale. 

Scripsi Augustae Taurinorum, Kal. Octobribus An. MDCCCLXtV. 

ANTONnJS RlEPPIUS 

Grammaticus Professor. 

(1) Tbomas Vallaurius in oratione de studio litterarnm latinarum habita 
in Auditorio maximo Regii Athenaei Taurinensis prid. nonas Novembres 
an. MDCCCL. 



CONCILIUM DMONIORUM 



EX POEMATE TORQUATI TASSI DEPROMPTUM 

ET IN LATINOS VERSUS HEXAMETROS TRAN8LATUM 



Christiadum jam fervet opus: tormenta parantur 
Quae Mahometanas turres et mcenia scindant : 
Ast ha3c adspiciens saevus dominator Averni 
Torsit liventes oculos et labra momordit ; 
Ac veluti taurus confossus vulnere acerbo 
Horrifice exululans auras mugitibus implet, 
Sic ipse e stygio suspiria pectore fundit. 

Jam sobolis sanctae, quac Christi militat armis 
Funestam ciadem atque mala nltima mente volutans, 
Tartareas ad se jubet adventare cohortes, 
Conciliumque vocat sub regia tecU nefandum: 
Heu fatuus, qui se summo cum numine confert 
Nec meminit divaa rutilantia fulmina dextrae. 

Umbrarum dominos atra in subsellia peliit 
Horrisonus clangor stygius strepitusque tubarum : 
Intremuere cavae fremitumque dedere cavernae 
Inferni, et fuscus reboat clangoribus aer. 
Nec sic ingenti permiscens murmure ccelum 
Interdum rutilans ruit alto ex aethere fulgur , 
Nec sic terra tremit diro concussa fragore 
Cum turgescenti concludit ventre vapores. 

Tartarei proceres magno ocyus agmine facto 
Nigris praacipiti cursu erupere latebris, 

Atque catervatim ingrediuntur limina Ditis. 
Quis queat illorum metuendas pingere formas? 
Quis turpes vultus ferre, intuituque sinistro 
Horriflca et gelidam spirantia lumioa mortem? 
Jamque ferina alii signant vestigia planta, 
Caeruleosque gerunt impexos crinibus angues 
Gingentes vultum bumana sub imagine foedum, 
Immanemque trahunt caudam, quae flectitur instar 
Virga3 et mirifice varios sinuatur in arcus. 

Innumera bic cernas variarum monstra ferarum : 
Centauri in foribus stabuiant, scyllaeque biformes, 
Quales Grajugenas hauserunt gutture nautas, 
Gorgones, Harpyiae, flammisque armata chimaera : 
Sphinges, Pythones adsunt et bellua Lernae, 
Quinquaginta atris immanis hiatibus hydra, 
Et sanie infecti Cyclopes, Geryonesque: 
Insuper adspiceres pollutas crimine formas, 
Multaque non audita ulli, neque visa, figuris 
Disparibus, confusa simul permixtaque monstra. 

Undique turmatim rectorem adiere tremendum, 
Et dextra laevaque sibi subsellia quaerunt. 
Assedit medius Pluto, sceptrumque superbum , 
Torquet: nec rigidus medits assurgit in undis 
Sic scopulus, nec sic alpes pendentibus horrent 
Cautibus, extoilit nec sic molem arduus Atlas, 
Nec per convexum surgit Tarthesia Calpe, 
Ut non exigui prae illo sit collis imago, 
Cornibus horrendus sic ille et fronte superbit. 
Horrida majestas toto quae prodit ab ore 
Terrorem regis geminat redditque superbum. 
Igne rubent oculi : horum acies suffusa veneno 
Splendescit saeve infausto splendore cometae. 
Barba rigens mentum obvolvit velamine turpi 
Impexosque agitans crines in pectora serpit : 

Ora recluduntur uigranti sanguine foeda 
Ingentis baratri obscuraeque voraginis iustar. 
Ac veluti interdum horriferis tonat lEtna ruinis, 
Flammarumque globos volvit liquefactaque saxa, 
Sic picea3 Ditis ex atroci ore favillae 
Effulgent, tetroque ruunt cum murmure venti. 
Cerberus abstinuit latratu rege loquente, 
Conticuere bydras, Cocyti constitit unda, 
ignivomique Erebi nigra? tremuere cavernae. 
Talia tunc magno sonuerunt dicta fragore : 
Numina Cocyti, quibus altas scandere sedes 
Par esset, summique poli convexa tenere, 
Unde genus vobis clarum et ccelestis origo, 
Quaeque ferox sors in tenebras projecit averni. 
Hostile ingenium ambiguum formidine nostis, 
Hostilemque iram, magna et tentamina nostra : 
Ast nutu ille suo excelsum moderatur Olympum, 
/tternisque SU33 irse nos cruciatibus urit. 
Is nobis solem auratum atque diem abstulit almum, . 
Is nobis rapuit rutilantia sidera cceli 
Inque cavernosum nosmet detrusit Avernum, 
Perpetuoque vetat sedes inhiare supernas. \ 
Ast hoc, heu cogor dirum renovare dolorem, 
Hoc est deterius, genos Adae ad culmina coeli 
Extollit, quamquam glomerato pulvere cretum. 
Nec satis hoc illi : dira quoque morte peremit 
Dilectam sobolem ut damnis nos plectat acerbis. 
Is venit, nostrasque fores et tartara rupit 
Ausus ferre pedem in metuenda haec limina Ditis, 
Atque animas nostram praedam hac subducere sede. 
In ccelum hinc rediit spoliis praecinctus opimis, 
Victor et exuvias victi monstravit Averni. 
Sed quid nunc priscos instauro corde dolores 
Hsec memorans? Cnjus jam non pervenit ad aures 



Supplicium nostrum et fuoesti infamia damni? 
Et quando vel ubi contingit ut ille nocendi 
Artes exueret vel iniquae parceret irae ? 
Linquamus vetera et perpendamus nova damna. 
Quis vero non novit eum conamine turpi 
Assidue adniti gentes ut ubique per orbem 
Pervertat, cunctosque suas traducat ad aras? 
Et nos desidi» dabimus noctesque diesqne 
Quin melior cura ardescat in pectore nostro? 
Et patiemur eum nostra ditescere clade 
Divitiasque Asiae et sceptrum donare superbae 
Cbristiadum genti? Miti num corde feremus 
lllum Judaeam submittere, regnaque in orbem 
Late proferre et claro splendescere ubique 
Nomine, ubique sibi summos conquirere honores? 
Omnes num linguaa titulos nomenque tyranni 
/Ere vel incisum referent, vel marmore sculptum ? 
Num projecta feremus bumi simulacra deorum 
Illius in laudem conversaque nostra saceila? 
An gentes illi suspendere vota sinamus, 
Aurea dona dare atque incendere olentia tbura? 
Et quae olim nobis templorum claustra patebant 
Nunc latum nobis claudentur ubique per orbem ? 
Praeterea nobis ars non erit ulla nocendi? 
Ergo deflcient animarom justa tribnta, 
Desertasque snas spectabit rector Averni 
Sedes et vacua deinceps regnabit in aula ? 
Hoc absit, nec enim sensus periere vetusti 
IHius ardoris, quo nos coelestia regna 
Adgressi sumus, impavidi et congessimus arma, 
Et gladio et flammis dirum turbavimus hostem. 
Tum fera pugna fuit magno pugnata per ausus : 
llle haud inflcior vicit certamine longo : 
Ipsi subrisit vultu fortuna secnndo ; 

Nostra tamen virtus congressa est pectore Ormo. 
Sed nunc ignavos mora quse tenet? Ilicet ite 
Gens addicla mihi, mea spes, tutissima virtus 
Inferni et Phlegetontsei munimina regni. 
Accelerale gradum, discedite praepete cursn, 
Terrificis saevos inimicos plectite pcenis. 
Ite priusquam illi renoyato robore crescant, 
Ite gradu celeri, nec submergi igne voraci 
Isacidum et magni Mahometi regna sinamus. 
Artes in promptu vobis sunt mille nocendi : 
Christiadum mentes odiis versare potestis, 
Vos dira unanimos armare in prselia fratres, 
Funereasque inferre faces, atque ultima damna. 
Alter direptus per devia lustra vagetur, 
AUer humi jaceat crudeli morte peremptus, 
Lascivis alter curis submersus amoris 
Sirenum risum et fulgenlia lumina adoret. 
Ardescens furiis discordia pectora scindat, 
Christiadumque animos multa formidine plectet. 
In ducem gladii vertantur corde rebelli : 
Tota acies pereat vastis tumulata ruinis, 
Exosae quoque tollantur vestigia gentis. 

Vix haec fatus erat rector metuendus abyssi 
Cum stygii proceres prorumpunt agmine facto, 
Et linquunt caligantes formidine lucos. 
Et veluti interdum magno cum murmure montis 
.Kolio exsiliunt antro, strepitantque per auras 
Luctantes venti tempestatesque sonora?, 
Nimbisque obductis velant solemque diemque 
Et miscent maria ac terras coelumque profundum : 
Sic illi sparsis per convexum aethera pennis 
Astra vident rursum atque auras mugitibus implent. 

Inde catervatim se dilTudere per orbem 
Ut mala perficiant magno nocitura dolore. 

